2003. február 24. – ülés

15/2003. (II. 24.) Ök. sz. határozat:
Dunaharaszti Önkormányzat Képviselő-testülete a Dunaharaszti Rendőrőrs 2002. évben végzett tevékenységéről szóló beszámolót elfogadta.
		Felelős: 	Dr. Szalay László polgármester
		Határidő: 	azonnal

16/2003. (II. 24.) Ök. sz. határozat:
Dunaharaszti Önkormányzat Képviselő-testülete úgy dönt, hogy a Pest Megyei Rendőr-főkapitányság által fizetendő, 2003. évre esedékes bérleti díj fizetésétől eltekint.
Ezt az összeget, azaz 150.000 Ft-ot a Dunaharaszti Rendőrőrs működését elősegítő felszerelési tárgyak vásárlására fordítja a Pest Megyei Rendőr-főkapitányság, melyről a Képviselő-testületnek utólagosan elszámol.
		Felelős: 	Dr. Szalay László polgármester
		Határidő: 	folyamatos

17/2003. (II. 24.) Ök. sz. határozat:
Dunaharaszti Önkormányzat Képviselő-testülete felhatalmazza a Polgármestert az Önkormányzat hosszú távú érdekeit is szem előtt tartó, szigorú gazdasági és jogi garanciákat tartalmazó nyilvános pályázat kiírására, melynek keretében értékesíti a tulajdonában lévő 571/7, 571/8, 571/9 és 571/10 hrsz-ú ingatlanokat. A pályázat eredményéről a Képviselő-testületet tájékoztatni kell. Az értékesítésből befolyt összeget az Önkormányzat új óvoda építésére köteles fordítani.
Felelős: 	Dr. Szalay László polgármester
Határidő: 	azonnal

18/2003. (II. 24.) Ök. sz. határozat:
„Dunaharaszti Önkormányzat Képviselő-testülete a Bolgár, Cigány és Német Kisebbségi Önkormányzattal Makay László alpolgármester úr vezetésével létrejött tárgyalás eredményeként úgy dönt, hogy a Képviselő-testület Szervezeti és Működési Szabályzatába nem telepít kisebbségi tanácsnoki funkciót. Jelen határozattal a 188/2002.(XII.16) Ök.sz. határozat teljesült és érvényét veszti.”
Felelős:		Képviselő-testület

19/2003. (II. 24.) Ök. sz. határozat:
Dunaharaszti Város Önkormányzatának Képviselő-testülete úgy dönt, hogy a Városi Kincstár alapító okiratában felsorolt „az intézmény önkormányzati alapfeladatként ellátandó alaptevékenysége (szakfeladat és megnevezésük”) pontját bővíti a 853235 sz. Gyermekjóléti Szolgálattal.
Felelős: 	Dr. Szalay László polgármester
Határidő: 	2003. 04. 01.

20/2003. (II. 24.) Ök. sz. határozat:
Dunaharaszti Önkormányzat Képviselő-testülete a Ktv. 34.§.(3) bek. alapján a helyi önkormányzatok esetében a teljesítménykövetelmények alapját képező célokat a következőkben határozza meg: 
-	a közszolgáltatásokat és a településműködtetést érintő cél: a helyi közszolgáltatások körébe tartozó szolgáltatások színvonalának emelése és a szolgáltatásokat igénybe vevő polgárok megelégedettségének javítása, valamint a település működtetése eredményességének emelése (ez kiterjed az egészségügy, a közművelődés, az oktatás, a szociális igazgatás, a lakásügy, a sport területére),
-	a hatósági és közigazgatási ügyintézést érintő cél: a hatósági és közigazgatási ügyintézésben a szolgáltató jelleg erősítése és a polgárbarát igazgatás eszközeinek és módszereinek fokozott érvényesülése (ez kiterjed valamennyi hatósági és közigazgatási területre),
-	a vagyongazdálkodást és a vállalkozást érintő cél: az önkormányzati vagyontárgyak magas színvonalú kezelése és hasznosítása (ez kiterjed a vagyongazdálkodás és vagyonkezelés, a beruházás területére),
-	az Önkormányzat 2003. évi költségvetésének végrehajtása során a gazdálkodás szabályszerűségének biztosítása, célszerűségi, hatékonysági és takarékossági szempontok alapján,
-	a helyi és térségi feladatokat ellátó Városi Gyámhivatal és Okmányiroda előjegyzésmentes ügyintézésének kialakítása,
-	a népszavazás törvényes és sikeres lebonyolítása,
-	a hivatali ügyintézés korszerűsítése,
-	a helyi önkormányzati rendeletek európai uniós jogharmonizációja,
-	a hivatali folyamatok minőségbiztosítási követelményeinek megfelelő ellátása.
Felelős: 		Dr. Kun Józsefné aljegyző
Határidő:		2003. március 31.

21/2003. (II. 24.) Ök. sz. határozat:
Dunaharaszti Önkormányzat Képviselő-testülete úgy dönt, hogy a tulajdonát képező, Dh. 587/59 hrsz-ú, 1089 m2 nagyságú, beépítetlen terület megnevezésű, természetben Dh. Szilágyi utcában található – összközműves építési telekingatlant, Mucska Szilvia vevő és Kreisz Norbert haszonélvezeti vevő részére 8.712.000 forint vételáron értékesíti. A vételár teljes összegének kifizetését követően az Önkormányzat az ingatlan-nyilvántartási bejegyzéshez hozzájárul.”
		Felelős: 	Dr. Szalay László polgármester
Határidő: 	30 nap

22/2003. (II. 24.) Ök. sz. határozat:
A Dunaharaszti Önkormányzat Képviselő-testülete 2003. március 24-ig, a jegyzői állásra kiírt pályázat elbírálásáig az aljegyzőt bízza meg a jegyzői feladatok ellátásával.
Felelős: 	Dr. Szalay László polgármester
Határidő: 	2003.03.01.

23/2003. (II. 24.) Ök. sz. határozat:
A Dunaharaszti Közmű Irodánál, valamint a Haraszti Vízmű Kht-nél a Schiller- és Társai Ügyvédi Iroda által, a Képviselő-testület 191/2002.(XII.16.) Ök. sz. határozata alapján végzett szakértői átvilágítás fontosabb, koncepcionális kérdéseiről 2003. február 18-án készült gyorsjelentésben, előzetes tájékoztatásban foglaltak alapján a Képviselő-testület felkéri a Polgármestert, hogy a vizsgálati megállapítások és ajánlások figyelembevételével kezdeményezze a DKI Kft. és a Haraszti Vízmű Kht. szervezeti átalakítását. E célból felhatalmazza a Polgármestert arra, hogy az esetleges érdeklődő befektetőkkel érdemi előkészítő tárgyalásokat folytasson. Továbbá megfelelő szakértők bevonásával a végleges döntés meghozatalához szükséges részletes előterjesztést és a szükséges szerződés-tervezeteket 2003. március közepéig a Képviselő-testület rendes/rendkívüli ülése elé terjeszti. 
		Felelős: 	Dr. Szalay László polgármester
		Határidő: 	március közepe